सरकार के 100 दिन के कामकाज पर बोले PM मोदी, 'ये तो ट्रेलर है, पूरी फिल्म अभी बाकी है'  
रांची में पीएम मोदी का विपक्ष पर हमला
कहा- विकास' केंद्र सरकार की प्राथमिकता
कहा- ये ट्रेलर है, पूरी फिल्म अभी बाकी है
PM Narendra Modi in Ranchi: Hamara sankalp hai janta ko lootne walon ko unki sahi jagah pahunchane ka. Iss par bhi bahut tezi se kaam ho raha hai, aur kuch log chale bhi gaye andar. #Jharkhandpic.twitter.com/I8OKtNj5Cz

पीएम मोदी ने रांची में कई विकास कार्यों को लॉन्च करने के दौरान लोगों को संबोधित करते हुए कहा, 'हमारी प्राथमिकता देश के सभी घरों में पानी पहुंचाना है. हमारी प्राथमिकता मुस्लिम महिलाओं के अधिकारों की रक्षा करना है, जिनके लिए हमने कानून बनाए हैं. हमने प्रथम 100 दिनों में निर्णय लिए और आतंक-रोधी कानून को और कड़े करने के लिए नए कानून बनाए. हमारा उद्देश्य जम्मू एवं कश्मीर और लद्दाख को नई ऊंचाईयां प्रदान करना है जिनके लिए हमने निर्णय लिए.'
प्रधानमंत्री ने कहा, 'हमारी लड़ाई भ्रष्टाचार और इसमें संलिप्त लोगों के विरुद्ध है. इन 100 दिनों में हमने ऐसे लोगों के खिलाफ निर्णय लिए हैं. इनमें से कुछ लोगों को जेल भेजा गया है.' हालिया हाई प्रोफाइल मामले में, कांग्रेस नेता पी. चिदंबरम को आईएनएक्स मीडिया मामले में बीते सप्ताह एक जिला अदालत ने 14 दिनों की न्यायिक हिरासत में दिल्ली की तिहाड़ जेल भेज दिया. मामले की जांच केंद्रीय जांच ब्यूरो (सीबीआई) द्वारा की जा रही है.